এখন (টিভি চ্যানেল)
এখন হলো একটি বাংলাদেশী বাংলা ভাষার স্যাটেলাইট ও ক্যাবল টেলিভিশন চ্যানেল। চ্যানেলটির মালিক হচ্ছে স্পাইস টেলিভিশন লিমিটেড, যা বাংলাদেশের বৃহত্তম শিল্পসংস্থা সিটি গ্রুপের একটি অঙ্গপ্রতিষ্ঠান। এটি বাংলাদেশের প্রথম ব্যবসা ও অর্থ অনুষ্ঠানভিত্তিক টেলিভিশন চ্যানেল। চ্যানেলটির সদরদপ্তর ঢাকার টিকাটুলিতে অবস্থিত। ২০২৪ সালে ৬ জুন বাংলাদেশের প্রথম টিভি চ্যানেল হিসেবে অগমেন্টেড রিয়েলিটি (এআর) প্রযুক্তি চালুর মধ্যদিয়ে দর্শকের সামনে নতুন রূপে হাজির হয় এখন টিভি।